มีคู่นอนคนเดียว มีเพศสัมพันธ์ติดกัน3วัน จะเกิดจากอะไรอีกได้บ้าง เช่นอาหารที่กิน ของดิบ เกี่ยวมั้ยค่ะ กุ้งสด ปลาดิบ หมึกสด ช่วงนี้กินบ่อย เคยเป็นตกขาวมีกลิ่นใช้ยาสอดมาแล้ว1ครั้ง แต่เป็นสีเขียวครั้งนี้ครั้งแรก
สวัสดีค่ะ ตกขาวที่ปกติจะมีได้ตั้งแต่สีใส ขาวขุ่น ขาวเหลือง เหลืองอ่อน สำหรับสีเขียว มักไม่ค่อยพบว่าเป็นสีที่ปกติ อย่างไรก็ตาม หากไม่มีอาการคัน ไม่ได้มีกลิ่นเหม็นผิดปกติ ไม่มีอาการแสบหรือคันช่องคลอดร่วม และไม่ได้มีปริมาณที่มากทุกวัน ก็ไม่ได้ถือว่าผิดปกติอะไรค่ะ อาจสังเกตอาการไปก่อนได้แต่หากตกขาวที่เป็นอยู่ มีกลิ่นเหม็นผิดปกติ เหม็นคาว หรือมีแเสบหรือคันช่องคลอดร่วม หรือมีเลือดปน หรือมีปริมาณที่มากทุกวัน ก็จะถือเป็นตกขาวที่ผิดปกติ เช่น เกิดจากการติดเชื้อปรสิตในช่องคลอด ติดเชื้อหนองใน มีการอักเสบจากเชื้อแบคทีเรีย เป็นต้น ซึ่งก็ควรไปพบสูติ-นรีแพทย์เพื่อตรวจหาสาเหตุค่ะสำหรับการที่ตกขาวมีกลิ่น นอกจากเกิดจากการติดเชื้อแล้ว อาจเกิดจากการทานอาหารที่มีกลิ่นรุนแรง ซึ่งก็จะทำให้สารคัดหลั่งต่างๆ ของร่างกาย เช่น ปัสสาวะ เหงื่อ รวมถึงตกขาวมีกลิ่นเหม็นได้ค่ะ